கேள்வி: ரோடியம்(V) புளோரைடு - பண்புகள் பற்றி தகவல் சொல்.
பதில்: சிவப்பு நிறத்தில் ஒரு திண்மமாக ரோடியம்(V) புளோரைடு காணப்படுகிறது. காடமைப்பில் ரோட்டியம் மையங்கள் எண்முகங்கள் கொண்டிருப்பதாக எக்சு கதிர் படிகவியல் ஆய்வுகள் தெரிவிக்கின்றன. ருத்தேனியம் ஐம்புளோரைடு, ஒசுமியம் ஐம்புளோரைடு, மற்றும் இரிடியம்(V) புளோரைடு போன்ற சேர்மங்களின் கட்டமைப்பையே ரோடியம்(V) புளோரைடும் ஏற்றுக் கொண்டுள்ளது. இவை அனைத்தும் நாற்படிகளாகும். அதாவது இவை [MF5]4 மூலக்கூறு அமைப்பைக் கொண்டுள்ளன. பாலம் அமைக்கும் புளோரைடு ஈந்தணைவிகளுக்கான M-F தூரங்கள் பொதுவாக 0.2 Å அளவுக்கும் அதிகமாக இருக்கும். ரோடியம்(V) புளோரைடில் இத்தூரம் சராசரியாக 1.999(4) மற்றும் 1.808(8) ஆகும். Rh-F-Rh பிணைப்புகளிடையேயான கோண அளவும் சராசரியாக 135° அளவாக உள்ளது. இதனால் ஒரு முரட்டுத்தனமான கட்டமைப்பிற்கு வழியேற்படுகிறது. மாறாக நையோபியம், தாண்டலம், மாலிப்டினம், தங்குதன் ஐம்புளோரைடுகளின் M-F-M மையங்கள் நேரியல் வடிவில் உள்ளன.